A Bizottság 1694/2001/EK rendelete

(2001. augusztus 24.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1230/2001/EK bizottsági rendelettel [1] módosított, a tarifa- és statisztikai nómenklatúráról, illetve a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikk (6) bekezdésének rendelkezései értelmében a jogosultak még három hónapig hivatkozhassanak.

(5) Ezen rendeletben előírt intézkedések összhangban állnak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által kibocsátott kötelező érvényű tarifális felvilágosítás, amely nem felel meg e rendelet rendelkezéseinek, további három hónapon át hivatkozás alapját képezheti a 2913/92/EGK rendelet 12. cikkének (6) bekezdése alapján.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. augusztus 24-én.

a Bizottság részéről

Franz Fischler

a Bizottság tagja

[1] HL L 168., 2001.6.23., 6. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Zúzott paradicsomot és paradicsomlevet tartalmazó készítmény, amely tartalmazza a paradicsom magjait, héját és rostos elemeitA készítményt, amely 7 tömegszázalék szárazanyag-tartalommal rendelkezik, a paradicsom összezúzásával és kipréselésével nyerik, majd hőkezelik. Hermetikusan záródó konzervdobozba helyezik, amelyek tartalmának tiszta tömege 2500 g | 20029011 | A besorolást a Kombinált Nómenklatúra 1. és 6. általános értelmezési szabályainak rendelkezései, valamint a 2002, 200290 és a 20029011 KN-kódok megfogalmazása határozza meg Mivel ebben a készítményben a paradicsom se nem egész, se nem darabolt, a 200210-es KN alszám nem alkalmazható |

– vízmentes foszforsav: | 40 |

– szulfit ammónia karamell (E 150d): | 30 |

– koffein: | 10 |

és víz

| 38249095 | A besorolást a Kombinált Nómenklatúra 1. és 6. általános értelmezési szabályainak rendelkezései, valamint a 3824, 382490 és a 38249095 KN-kódok megfogalmazása határozza meg A készítményben található karamell nagyon alacsony maradványcukor-tartalmú színező karamell, és mint ilyen, nem ehető. Figyelembe véve az igen alacsony maradványcukor-tartalmat, tápanyagtartalma a 38. fejezet 1. b) megjegyzése értelmében nincs, és nem tekinthető a 38. fejezet 1. b) megjegyzése értelmében élelmiszernek (lásd 38. fejezetre vonatkozó Harmonizált Rendszer alkalmazásának általános rendelkezéseit) Mivel ez a készítmény nem tartalmaz sem tápanyagot, sem élelmiszert, nem lehet a 2106-os vámtarifaszám alá sorolt élelmiszerkészítménynek tekinteni (lásd a 38. fejezet 1. b) megjegyzését és a 2106 vámtarifaszám B. részére vonatkozó Harmonizált Rendszer alkalmazásának rendelkezéseit) A 32. fejezet 3. megjegyzése értelmében nem lehet a 3203 vámtarifaszám alá tartozó színező alapanyagon alapuló készítményeknek tekinteni. |

--------------------------------------------------